open-index/open-wikipedia-markdown huggingface dataset:
Saint Croix

**St. Croix** tai **Saint Croix** voivat viitata ainakin seuraaviin asioihin:

*Saint Croix, Yhdysvaltain Neitsytsaarten suurin saari
*St. Croix, joki Yhdysvaltain ja Kanadan rajalla
*St. Croix, joki Yhdysvalloissa, Minnesotan ja Wisconsin osavaltioissa
*St. Croix, joki Nova Scotiassa, Kanadassa
*St. Croix, paikkakunta Indianassa, Yhdysvalloissa
*St. Croix, kunta New Brunswickissä, Kanadassa
*St. Croixin piirikunta, piirikunta Wisconsinissa, Yhdysvalloissa
*HMCS St. Croix, Kanadan laivaston aluksia
New Ulm

**New Ulm** on kaupunki Brownin piirikunnassa Minnesotassa Yhdysvalloissa. Kaupungin väkiluku oli vuoden 2000 väestönlaskennan mukaan 13&nbsp;594. New Ulm on piirikunnan pääkaupunki.

Kaupungin perustivat 1854 saksalaiset siirtolaiset. Ulm on kaupunki Baden-Württembergin osavaltiossa Etelä-Saksassa.

## Lähteet
*
Carverin piirikunta

**Carverin piirikunta** on piirikunta Yhdysvaltojen Minnesotan osavaltion eteläosassa. Sen pinta-ala on 136,8 neliökilometriä ja vuoden 2018 arvion mukaan siellä asui 103&nbsp;551 asukasta. Vuosina 2010–2018 piirikunnan asukasluku kasvoi 13,7 prosenttia. Väestöstä noin 90 prosenttia on valkoisia. Piirikunta on saanut nimensä tutkimusmatkailija Jonathan Carverin mukaan. Sen pääkaupunki on Chaska.

## Lähteet

## Aiheesta muualla

*Piirikunnan kotisivut
Viuhkapyrstötyrannit

**Viuhkapyrstötyrannit** (*Alectrurus*) on tyrannien heimoon kuuluva lintusuku.

## Viuhkapyrstötyranneihin (''Alectrurus'') kuuluvia lajeja
* Viiripyrstötyranni (*Alectrurus risora*)
* Viuhkapyrstötyranni (*Alectrurus tricolor*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Alectrurus
Crow Wingin piirikunta

**Crow Wingin piirikunta**  sijaitsee Yhdysvaltojen Minnesotan osavaltion keskiosassa. Vuonna 2005 siellä oli noin 60&nbsp;000 asukasta.  Se on saanut nimensä korpin siiven muotoisesta saaresta, joka sijaitsee paikassa, jossa Crow Wing -joki yhtyy Mississippiin.
Piirikunnan pääkaupunki on Brainerd. 
## Lähteet

## Aiheesta muualla
Saaranen

**Saaranen** on pieni maalaiskylä Iitissä, Päijät-Hämeessä, noin 7 kilometriä Kausalasta Haapakimolan suuntaan, ulottuen Kouvolan rajalle asti. Seututie 360 kulkee Saarasten läpi. Iitin historia III -kirjan mukaan asukasluku on ollut parhaimmillaan noin 200–300, nykypäivänä asukasluku on noin 50 henkilöä. Omaa koulua Saarasilla ei ole ollut vuosikymmeniin, vanha koulurakennus on Haapakimolantiellä.

Ikärakenne on vanhempaan ikäluokkaan painottuva, kuitenkin muutamia nuoria perheitä on ilmestynyt uusien talojen kera. Saaranen kuuluu ns. maakansaan, joten vesialueita ei löydy sieltä. Korkeuseroja löytyy ja runsaasti korkeita kallioita esiintyy, mutta muuten on varsin tasaista.
Koukkunapsijat

**Koukkunapsijat** (*Oncostoma*) on napsijoiden heimoon kuuluva lintusuku. Sukuun kuuluu 2 lajia.

## Koukkunapsijoihin (''Oncostoma'') kuuluvia lajeja
* Koukkunapsija (*Oncostoma cinereigulare*)
* Oliivikoukkunapsija (*Oncostoma olivaceum*)

## Lähteet

## Aiheesta muualla
*ITIS: Oncostoma
Töyhtötypäköt

**Töyhtötypäköt** (*Lophotriccus*) on napsijoiden heimoon kuuluva lintusuku. Sukuun kuuluu 4 lajia.

## Töyhtötypäköihin (''Lophotriccus'') kuuluvia lajeja
* Keltatöyhtötypäkkö (*Lophotriccus vitiosus*)
* Pikkutöyhtötypäkkö (*Lophotriccus galeatus*)
* Pitkätöyhtötypäkkö (*Lophotriccus eulophotes*)
* Ruskotöyhtötypäkkö (*Lophotriccus pileatus*)

## Lähteet

## Aiheesta muualla
*ITIS: Lophotriccus
Luettelo naispääministereistä

Tämä on **luettelo naispuolisista [[pääministeri|pääministereistä]]**. Luettelo on kronologinen.

## Luettelo

## Katso myös
* Luettelo naispresidenteistä

## Lähteet
*

## Viitteet
Good Night, and Good Luck.

**Good Night, and Good Luck.** on yhdysvaltalainen tositapahtumiin pohjautuva elokuva vuodelta 2005. Sen ohjasi George Clooney. Elokuva kertoo CBS:n radio- ja televisiotoimittaja Edward R. Murrow'n yhteenotosta kommunistivainoja johtaneen senaattori Joseph McCarthyn kanssa. Tapahtumat sijoittuvat vuosiin 1953–1954. Elokuva on mustavalkoinen.

*Good Night, and Good Luck.* oli kuuden Oscar-palkinnon ehdokkaana, niiden joukossa parhaan elokuvan Oscar-palkinto.

## Näyttelijät

## Lähteet
Mendota (Minnesota)

**Mendota** on 197 asukkaan kaupunki Minnesotan osavaltiossa, Yhdysvalloissa. Se sijaitsee Dakotan piirikunnassa ja on pinta-alaltaan vain puoli neliökilometriä.

Mendotassa oli Minnesotan osavaltion ensimmäisiä pysyviä asutuskeskuksia. Se perustettiin samoihin aikoihin kuin Fort Snelling. Kaupungissa on Minnesotan vanhin kirkko, Henry Hastings Sibleyn ja Jean-Baptiste Faribaultin rakennukset sekä American Fur Companyyn liittyviä rakennuksia 1830-luvulta.

## Lähteet

## Aiheesta muualla
Mendota

**Mendota** voi viitata seuraaviin paikkoihin:
*Mendota, kaupunki Kaliforniassa
*Mendota, kaupunki Illinoisissa
*Mendota, kaupunki Minnesotassa
*Mendota, paikkakunta Virginiassa
*Mendota Heights, kaupunki Minnesotassa
*Mendotajärvi, järvi Wisconsinissa
Henry Schoolcraft

**Henry Rowe Schoolcraft** (28. maaliskuuta 1793 – 10. joulukuuta 1864) oli yhdysvaltalainen maantieteilijä, geologi ja kansatieteilijä, joka tunnetaan varhaisista Pohjois-Amerikan alkuperäisasukkaita koskevista tutkimuksistaan sekä Mississippi-joen lähteen löytämisestä. Hänen vaimonsa oli puoliksi ojibway, puoliksi irlantilainen, ja pariskunnan muistiin merkitsemä perimätieto toimi pohjana Henry Wadsworth Longfellowin eeppiselle Hiawatha-runoelmalle.

## Elämäkerta
Schoolcraft syntyi ja kävi koulunsa lähellä Albanya New Yorkin osavaltiossa. Henryn isä oli lasinvalmistaja Lawrence Schoolcraft. Henry opiskeli geologiaa ja mineralogiaa, ja työskenteli sukunsa tavoin lasitehtaissa. 25-vuotiaana hän lähti länteen, tutki Missourin luonnonvaroja ja kirjoitti mahdollisuuksista perustaa alueelle lyijykaivoksia. Teos *A view of the Lead Mines of Missouri* julkaistiin New Yorkissa vuonna 1819*.* Vuonna 1822 hän ryhtyi intiaanivirkailijaksi ja tutustui tulevaan vaimoonsa, joka oli irlantilaisen turkiskauppiaan ja ojibway-intiaanin tytär. Hän opiskeli ojibwaytten kielen ja tutustui heidän perinteisiinsä.

Kuusiosainen kansatieteellinen kirjasarja *Historical and Statistical Information Respecting the History condition and Prospects of the Indian Tribes of the United States,* jota Schoolcraft oli kirjoittanut yli kymmenen vuotta, julkaistiin vuosina 1851–1855 ja 1857.

## Lähteet

## Aiheesta muualla
* Henry Rowe Schoolcraft (1793–1864) The Encyclopedia of Arkansas History and Culture. Central Arkansas Library System.
St. Croix (Yhdysvaltain joki)

**St. Croix** on noin 164 kilometrin pituinen joki Yhdysvalloissa Minnesotan ja Wisconsinin osavaltioissa. Se muodostaa 125 kilometrin mittaisen osuuden osavaltioden rajasta. St. Croix on Minnesotan sivujoki.

St. Croix saa alkunsa Wisconsinin osavaltion luoteiskulmasta Upper St. Croix Lake -järvestä Douglasin piirikunnan alueelta noin 20 kilometriä etelään Yläjärvestä. Joki levenee huomattavasti, kun Namekagonjoki liittyy siihen. Pian tämän jälkeen joki muodostaa osavaltiorajan. Joki virtaa mm. Stillwaterin kaupungin läpi ja laskee Minnesotajokeen Prescottin kaupungin kohdalla.

## Aiheesta muualla

*St. Croix -joen kansallinen vesitie National Park Servicen sivuilla
Leechjärvi

**Leechjärvi** on järvi, joka sijaitsee keskisessä Pohjois-Minnesotassa Yhdysvalloissa. Se sijaitsee Bemidjistä kaakkoon, pääasiassa Leech Laken intiaanireservaatissa ja kokonaan Chippewan kansallismetsässä. Se on vesivarasto. Järvi on Minnesotan kolmanneksi suurin järvi. Sen pinta-ala on 451 km², ja syvimmillään se on 46 metriä syvä.
Ismail Ahmed Ismail

**Ismail Ahmed Ismail** (; s. 10. syyskuuta 1984 Khartum, Sudan) on sudanilainen keskimatkojen juoksija ja 800&nbsp;metrin olympiamitalisti.

Ismail karsiutui 1&nbsp;500 metrin alkuerissä Lissabonin sisäratojen MM-kilpailuissa 2001. Hän sijoittui kuudenneksi junioreiden Afrikan mestaruuskilpailujen 800&nbsp;metrillä Réduit’ssa 2001. Alle 20-vuotiaiden MM-kilpailuissa Kingstonissa 2002 hän oli samalla matkalla viides ajalla 1.47,20. Pariisin MM-kilpailuissa 2003 hän karsiutui 800 metrin alkuerissä. Abujan Afrikan kisoissa 2003 hän sijoittui 800 metrillä viidenneksi. Ensimmäisen arvokisamitalinsa hän sai oltuaan kolmas Afrikan-mestaruuskilpailujen 800&nbsp;metrillä Brazzavillessä 2004 ajalla 1.45,87. Ateenan olympialaisissa hän sijoittui samalla matkalla kahdeksanneksi.

Ismail saavutti hopeaa vuonna 2006 Bambousin Afrikan-mestaruuskilpailujen 800&nbsp;metrillä 2006 ajalla 1.46,65 – ero kilpailun voittaneeseen Alex Kipchirchiriin oli kolme sadasosasekuntia. Hän sai David Rudishan jälkeen hopeaa myös vuoden 2008 Afrikan-mestaruuskilpailujen 800&nbsp;metrillä Addis Abebassa ajalla 1.45,41. Lisäksi hän kuului Sudanin hopeajoukkueeseen 4&nbsp;×&nbsp;400 metrin viestissä. Pekingin olympialaisissa 2008 hän sai hopeaa ajalla 1.44,70. Hän nousi juoksussa toiseksi 200&nbsp;metriä ennen maalia ja lähestyi loppusuoralla kilpailun voittanutta Wilfred Bungeita, joka sai ajan 1.44,65. Kyseessä oli Sudanin kaikkien aikojen ensimmäinen olympiamitali. Berliinin MM-kilpailuissa 2009 hän keskeytti 800&nbsp;metrin välierässä. Dohan sisäratojen MM-kilpailuissa 2010 hän oli neljäs. Hän karsiutui 800 metrin alkuerissä Daegun MM-kilpailuissa 2011,  Istanbulin MM-hallikilpailuissa 2012 ja Lontoon olympialaisissa 2012.

Ismail on pituudeltaan 191&nbsp;cm ja hän painaa 71&nbsp;kg.

## Ennätykset
;Ulkoradat
:800 metriä – 1.43,82 (2009)
:1 500 metriä – 3.41,97 (2005)
;Sisäradat
:800 metriä – 1.44,75 (2009)
:1 500 metriä – 4.02,79 (2001)

## Lähteet
Rupertinmaa

**Rupertinmaa** () oli Hudson’s Bay Company -yhtiön omistama alue lähinnä nykyisen Kanadan alueella. Siihen kuului koko Hudsoninlahden valuma-alue.

Englannin kuningas Kaarle II myönsi vuonna 1670 Hudson’s Bay Companylle suuren osan Pohjois-Amerikasta. Yhtiö nimesi alueensa ensimmäisen johtajansa Kaarlen serkun Rupertin mukaan. Hudson’s Bay Companylla oli monopoli alueensa kauppaan, ja se perustikin sinne turkiskaupan keskuksia. Yhtiön turkiskauppiaat olivat usein ensimmäisiä, jotka kartoittivat aluetta.

Rupertinmaa oli Hudson’s Bay Companyn hallussa vuoteen 1870. Luovutuksesta päätettiin Rupertinmaan sopimuksella jo vuotta aiemmin, mutta Red Riverin kapina viivästytti sopimuksen täytäntöönpanoa. Hudson’s Bay Company sai omistuksistaan 300&nbsp;000 puntaa ja maa-alueita asemapaikkojensa ympäriltä.

Rupertinmaa käsitti nykyisestä Kanadasta Québecin ja Ontarion pohjoisosan, koko Manitoban, suuren osan Saskatchewanista, Albertan eteläosan ja osia Luoteisterritorioista sekä Nunavutista. Yhdysvaltojen puolelta alue käsitti pienen osan Minnesotaa ja Pohjois-Dakotaa.

## Lähteet
ICE S

**ICE S** on Deutsche Bahnin ICE 2 -junasta muokattu testijuna. Se on seuraaja InterCityExperimentalille. Junaa on valmistettu yksi kappale, ja siinä on kaksi moottorivaunua sekä välivaunu.

Junaa käytettiin alun perin uusien osien testaamiseen ICE 3:n kehittämisen aikana 1990-luvulla. 

Kahdessa kolmesta junan alkuperäisestä vaunusta oli 500&nbsp;kW ajomoottori kussakin akselissa (yhteensä 13&nbsp;600 kW). Testien loppuessa molemmat moottoroidut vaunut otettiin pois käytöstä.

ICE S:stä tuli InterCityExperimentalin poistuessa käytöstä Saksan suurnopeusratojen testijuna. Se ajaa jokaisen suurnopeusradan läpi kolme kertaa vuodessa junan laitteiston mittaessa radan kuntoa. ICE S on usein myös ensimmäinen juna, joka ajaa uudet suurnopeusradat läpi niille suunniteltua nopeutta koeajoissa.

Juna saavutti 13. heinäkuuta 2001 nopeuden 393 km/h testattaessa telejä DB:lle ja Japan Railwaysille, mikä on suurin Saksan rautateillä ajettu nopeus sitten InterCityExperimentalin maailmanennätyksen 1. toukokuuta 1988.

## Aiheesta muualla

*Deutsche Bahn: Kraftpaket testet Strecke auf Herz und Nieren
Emmanuel McDonald Bailey

**Emmanuel McDonald Bailey** (8. joulukuuta 1920 Williamsville, Trinidad ja Tobagon kruununsiirtomaa, Brittiläinen imperiumi – 4. joulukuuta 2013) oli Britanniaa edustanut trinidadilainen pikajuoksija ja olympiamitalisti.

Bailey sijoittui Lontoon kesäolympialaisissa 1948 100 metrin juoksussa kuudenneksi ajalla 10,6&nbsp;s. Helsingissä 1952 hän saavutti pronssia 100 metrin juoksussa ajalla 10,4&nbsp;s ja sijoittui neljänneksi 200 metrin juoksussa ajalla 21,0&nbsp;s. Lisäksi hän juoksi ensimmäisen osuuden 4&nbsp;×&nbsp;100 metrin viestissä, jossa Britannian joukkue sijoittui neljänneksi ajalla 40,6&nbsp;s.

Bailey juoksi 100 metrillä uuden Euroopan ennätyksen ja sivusi maailmanennätystä 10,2&nbsp;s Belgradissa 25. elokuuta 1951 Jugoslavian ja Britannian välisessä maaottelussa.

Bailey kuoli 4. joulukuuta 2013, neljä päivää ennen 93-vuotissyntymäpäiväänsä, perheensä ympäröimänä.

## Lähteet
* 
* 
* 
* McDonald Bailey Bio, Stats and Results  Olympics at Sports-Reference.com 

### Viitteet
Louis Hennepin

**Louis Hennepin** (1626–1705) oli katolinen pappi, lähetyssaarnaaja ja tutkimusmatkailija, joka tutki manneralueita Pohjois-Amerikassa.

Hennepin syntyi Belgiassa, mutta hänestä tuli Ranskan kansalainen vuonna 1659. Hän liittyi Ranskan fransiskaaneihin. Vuonna 1675 Ranskan kuningas Ludvig XIV pyysi fransiskaaneja lähettämään viisi lähetyssaarnaajaa Uuteen Ranskaan Pohjois-Amerikkaan, ja Hennepin oli yksi valituista. Hennepin toimi kolme vuotta nykyisen Kanadan alueella siirtolaisten pappina ja käännyttäen irokeeseja. Vuosina 1678–1680 hän teki matkoja sieltä etelään Niagaran putouksille ja Mississippiä etelään, mahdollisesti Louisianaan asti. Vuonna 1681 hän palasi Ranskaan, ja 1683 hän julkaisi matkakertomuksensa, josta tuli suuri menestys. Se käännettiin useille kielille, ja näin Euroopassa saatiin tietää Niagaran putouksista ja muista Pohjois-Amerikan luonnon ihmeellisyyksistä.

Jostakin syystä Hennepin joutui hankauksiin viranomaisten kanssa. Hänet siirrettiin ensin pikkupaikkakunnalle nunnaluostarin papiksi ja lopulta hän haki turvaa Hollannin puolelta. Siellä hän julkaisi kaksi matkakirjaa ja yhden poleemisen teoksen *Morale pratique du jansénisme*, jonka synnyttämän kohun johdosta Utrechtin kaupunki karkotti hänet. Hennepin muutti Roomaan ja sieltä Belgiaan.

## Teokset
*Description de la Louisiane 1683
*Nouvelle découverte 1697
*Nouveau voyage 1698,
*Morale pratique du jansénisme 1698

## Lähteet
*Dictionary of Canadian Biography Online
Heinz Ulzheimer

**Heinrich-Otto ”Heinz” Ulzheimer** (27. joulukuuta 1925 Höchst – 18. joulukuuta 2016 Bad Sooden-Allendorf) oli saksalainen juoksija ja olympiamitalisti, jonka päämatka oli 800 metriä.

Ulzheimer saavutti Helsingin 1952 olympialaisissa pronssia 800 metrin juoksussa ajalla 1.49,7 ja 4 × 400 metrin viestijuoksussa ajalla 3.06,6. Bernin EM-kilpailuissa 1954 hän saavutti viestijuoksussa hopeaa Saksan joukkueen tullessa maaliin ajalla 3.08,8. Ulzheimer kuoli 91-vuotiaana 18. joulukuuta 2016.

## Lähteet
* 
* 
* 

### Viitteet

## Aiheesta muualla
*
Beast over Hammersmith

**Beast over Hammersmith** on brittiläisen heavy metal -yhtye Iron Maidenin tuplalivealbumi, joka julkaistiin 4. marraskuuta 2002. Se on nauhoitettu yhtyeen *[[The Beast On The Road]]* -kiertueella Hammersmith Odeonilla. *Beast over Hammersmith* julkaistiin vasta 20 vuotta nauhoituksen jälkeen, osana Eddie’s Archive -boksia. 

Albumi on viimeinen Iron Maiden -äänite, jolla soitti rumpali Clive Burr. Vaikka albumi sisältää kappaleita albumilta *[[The Number of the Beast (albumi)|The Number of the Beast]]*, se on nauhoitettu ennen kyseisen albumin julkaisua. 

Lyhennetty video samasta konsertista on julkaistu *[[The Early Days]]* -DVD:llä.

## Kappalelista
Kaikki kappaleet on säveltänyt ja sanoittanut Steve Harris, ellei toisin mainita.
### Levy 1
# 
# 
# 
# 
# 
# 
# 
# 
# 

### Levy 2
# 
# 
# 
# 
# 
# 
# 
# 
# 

## Kokoonpano
*Bruce Dickinson – laulu
*Dave Murray – kitara
*Adrian Smith – kitara, taustalaulu
*Steve Harris – basso, taustalaulu
*Clive Burr – rummut

## Lähteet
Werner Lueg

**Werner Lueg** (16. syyskuuta 1931 Brackwede – 13. heinäkuuta 2014) oli saksalainen keskimatkojen juoksija ja olympiamitalisti.

Lueg sivusi 1 500 metrin juoksun maailmanennätystä 3.43,0 Berliinissä 29. kesäkuuta 1952 ja saavutti Helsingin kesäolympialaisissa 1952 samalla matkalla pronssia ajalla 3.45,4. Bernin EM-kilpailuissa 1954 hän sijoittui viidenneksi ajalla 3.46,4.

## Lähteet

* 
* 
* 
* Werner Lueg Bio, Stats and Results  Olympics at Sports-Reference.com 

### Viitteet
Vastuun talo

Vuonna 2000 tapahtui historiallinen vallanvaihto, kun Itävallan vapauspuolue (FPÖ) nousi hallitukseen. Reaktiona tähän, poliitinen tutkija Andreas Maislinger ehdotti "Vastuun talon" (englanniksi: "House of Responsibility" HRB) perustamista Adolf Hitlerin synnyinkotiin Braunauniin.

Kaupungin sanomalehti "Braunauer Rundschau" kirjoitti Maislingerin ideasta 4. toukokuuta vuonna 2000:
"Vapaaehtoiset eri EU-maista sekä Itävallan siviilipalvelusta suorittavat voisivat yhdessä työskennellä ja asua talossa. Siitä voisi tulla jotakin täysin uutta. Se jaetaan kolmeen kerrokseen: ensimmäisessä kerroksessa "kiusallinen menneisyys". Toinen kerros omistettaisiin nykyisyydelle. Konkreettista apua ihmisille tarjoavat esimerkiksi Itävaltalainen ulkomaillapalvelus ja ihmisoikeusjärjestöt. Kolmannessa kerroksessa työstettäisiin ideoita rauhallisemman tulevaisuuden turvaamiseksi."

Projekti valmistui vasta vuonna 2005, kun "Vastuun talo" perustettiin Braunauniin. Se ei ole kuitenkaan sijoitettu Hitlerin synnyinkotiin vaan lähelle sitä.

"Vastuun talon" ajatus perustuu Hans Jonaksen kirjaan "Das Prinzip der Verantwortung" (1979)

## Aiheesta muualla
* Itävaltalainen ulkomaillapalvelus
* House of Responsibility
Northwest Angle

**Northwest Angle** ("Luoteiskulma") on alue Minnesotan osavaltiossa, Yhdysvalloissa. Sen erottaa Yhdysvaltain muista alueista Lake of the Woods -järvi, ja se on Alaskaa (ja eräitä 1800-luvulla rajanmäärityksessä tehtyjä virheitä) lukuun ottamatta Yhdysvaltain ainoa osa, joka ulottuu 49. leveyspiirin pohjoispuolelle. Northwest Angleen voi päästä maitse vain Kanadan kautta.

Alue päätyi Yhdysvaltojen omistukseen aikoinaan pitkälti sen takia, etteivät Pariisin rauhanneuvottelijat vuonna 1783 tienneet kovin tarkasti, minkä muotoinen Lake of the Woods -järvi on ja missä suunnassa järvi sijaitsee suhteessa Mississippi-jokeen. Järven luultiin olevan soikio, ja tarkoituksena oli vetää raja sen pohjoisimmasta pisteestä länteen Mississipille, joka taas todellisuudessa sijaitsee järvestä etelään eikä länteen. Northwest Angle on Pariisin rauhansopimuksen mukaisen Yhdysvaltain kartan läntisin kohta. Kaikki sitä lännempänä sijaitsevat alueet on liitetty Yhdysvaltoihin myöhemmin.

Alueen maapinta-ala on 318 neliökilometriä, ja siellä asuu noin sata ihmistä. Alueen vesistöllä kalastetaan etenkin valkosilmäkuhaa.

Rajamuodollisuuksia varten rajalla on miehittämätön koppi, ja ilmoitus rajanylityksestä tehdään iPadilla, puhelimella tai mobiilisovelluksella.

## Lähteet
Gustaf Jansson (juoksija)

**Gustaf Nils Jansson** (5. tammikuuta 1922 Brattfors, Ruotsi – 11. huhtikuuta 2012 Karlstad, Ruotsi) oli ruotsalainen kestävyysjuoksija ja olympiamitalisti.

Jansson saavutti Helsingin kesäolympialaisissa 1952 pronssia maratonilla ajalla 2.26.07,0. Hän oli puolimatkassa kärjessä Emil Zátopekin kanssa, mutta putosi tämän vauhdista ja joutui loppumatkalla päästämään vielä Reinaldo Gornon ohitseen. 

Urallaan Jansson edusti Hagforsin IF Vikingiä ja Karlstadin IF Götaa. Ensimmäisen mitalinsa Ruotsin mestaruuskisoissa Jansson saavutti kesällä 1950 sijoittuessaan maratonilla hopealle. Seuraava kesänä tuli 10&nbsp;000 metrillä myös hopeaa. Kesällä 1952 ja 1953 Jansson saavutti maratonilla Ruotsin mestaruuden ja kesällä 1954 samalla matkalla pronssia.

Bernin EM-kilpailuissa 1954 Jansson sijoittui viidenneksi ajalla 2.27.27,8. Nopeimman aikansa 2.21,40 hän juoksi Bostonin maratonilla 1955 sijoittuessaan kuudenneksi, mutta reitti oli tuolloin 1,1 km vajaamittainen. 

## Lähteet

## Aiheesta muualla
* Gustaf Jansson Biography and Olympic Results  Olympics at Sports-Reference.com
Matti Jääski

**Matti Jääski** () oli suomalainen jääkärivääpeli ja heimosoturi. Hänen vanhempansa olivat maanviljelijä Antti Jääski ja Anna Maria Degerström.
 
## Jääkärikausi
Jääski työskenteli työmiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 8. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. 

## Suomen sisällissota

Jääski saapui takaisin Suomeen (Vaasaan) aliupseeriksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin rehumestariksi 1. Jääkärirykmentin 2. jääkäripataljoonan konekiväärikomppaniaan, josta hänet siirrettiin 23. maaliskuuta 1918 alkaen pataljoonan esikuntaan. Hän otti osaa sisällissodan taisteluihin Lempäälässä ja Kämärällä sekä Viipurissa. 

## Heimosoturi
Jääski palveli sisällissodan jälkeen kuormastoaliupseerina Kaartin jääkäripataljoonan konekiväärikomppaniassa, josta hänet vapautettiin 23. elokuuta 1918 hänen yli-ikäisyytensä takia vakinaisesta palveluksesta ja hän siirtyi varastonhoitajaksi Hennalan leirille. Jääskin sotaintoa ei suinkaan laskenut se, että hänet vapautettiin asepalveluksesta yli-ikäisenä, vaan päinvastoin hän tiesi kelpaavansa rintamalle ja näin ollen hän liittyikin kesällä 1919 Karjalan (Aunuksen) retkikuntaan, missä hän palveli kuormastonjohtajana 1. rykmentin 2. pataljoonan esikunnassa. Sotaretkeltä palattuaan hän sai valtion viran Riihimäen varavankilan vartioiden tarkastajana, missä tehtävässä hän toimi noin vuoden päivät. 

Mutta kauan eivät Jääskiä siviilielämän riennot viehättäneet, vaan hänen verensä veti sotatoimiin ja näin ollen hän katsoi parhaaksi auttaa Vienan-Karjalassa aseisiin nousseita heimoveljiä. Näin hän liittyi Vienan-Karjalan sotaan (itäkarjalaisten kansannousu) loppuvuodesta 1921. Tällä sotaretkellä hän toimi konekiväärikomppanian päällikkönä ja otti osaa muun muassa Kostamuksen taisteluun. Sodasta hän palasi vuoden 1922 alkupuolessa ja sai tämän kaiken vaivansa palkkana armeijalta viran armeijan sikalasta Pasilasta 5. helmikuuta 1926. Myöhemmissä elämänsä vaiheissa hän oli hoidettavana rintamilta saamiaan vaivoja Helsingin maalaiskunnassa sijainneessa kunnalliskodissa.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Reinaldo Gorno

**Reinaldo Gorno** (18. heinäkuuta 1918 Yapeyú, Argentiina – 10. huhtikuuta 1994 Buenos Aires, Argentiina) oli argentiinalainen kestävyysjuoksija ja olympiamitalisti.

Gorno saavutti hopeaa Pan-Amerikan kisoissa 1951 maratonissa. Helsingin 1952 olympialaisissa hän saavutti hopeaa maratonissa ajalla 2.25.35,0. Gorno hävisi kilpailun voittaneelle Emil Zátopekille yli 2,5 minuutilla.

## Lähteet
* 

### Viitteet

## Aiheesta muualla

*
Bram Som

**Bram Som** (s. 20. helmikuuta 1980 Terborg, Alankomaat) on alankomaalainen juoksija, joka on erikoistunut 800&nbsp;metrille. Hän on lajin Euroopan-mestari.

Som sijoittui viidenneksi alle 20-vuotiaiden MM-kilpailujen 800&nbsp;metrillä Annecyssä 1998 ajalla 1.48,36.  Seuraavana vuonna hän saavutti samassa lajissa pronssia junioreiden Euroopan-mestaruuskilpailuissa Riiassa. Sydneyn olympialaisissa 2000 hän putosi alkuerissä. Vuonna 2001 hän karsiutui välierissä sekä sisä- että ulkoratojen MM-kilpailuissa. 

Som sijoittui kuudenneksi Münchenin 2002 EM-kilpailujen 800 metrillä ajalla 1.48,56. Birminghamin sisäratojen MM-kilpailuissa 2003 hän sijoittui viidenneksi juostuaan ajan 1.47,00. Myöhemmin samana vuonna hän karsiutui Pariisin MM-kilpailuissa välierissä. Ateenan olympialaisissa 2004 hän eteni niin ikään välieriin ja sijoittui samana syksynä  kolmanneksi. 

Som voitti 800&nbsp;metrin Euroopan-mestaruuden Göteborgissa 2006. Hän juoksi ajan 1.46,56 kukistaen toiseksi sijoittuneen David Fiegenin kolmella sadasosasekunnilla. Samana vuonna hän sijoittui lisäksi toiseksi niin  kuin maailmancupissakin. Osakan MM-kilpailuissa 2007 hän karsiutui alkuerissä. Berliinin MM-kilpailuissa 2009 hän sijoittui seitsemänneksi ajalla 1.45,86.  hän oli samana vuonna neljäs. Daegun MM-kilpailuissa 2011 hän karsiutui välierissä.

Som lopetti aktiivisen kilpailu-uransa vuonna 2012 ja on sen jälkeen toiminut jäniksenä muun muassa timanttiliigan kilpailuissa.

## Henkilökohtaiset ennätykset
:*Lähde: IAAF*
;Ulkoradat
:400 metriä – 46,87 (2003)
:600 metriä – 1.15,26 (2000)
:800 metriä – 1.43,45 (2006)
:1 000 metriä – 2.17,01 (2010)
:1 500 metriä – 3.42,75 (2011)
;Sisäradat
:400 metriä – 47,73 (2004)
:800 metriä – 1.45,86 (2003)
:1 000 metriä – 2.17,81 (2003)

## Lähteet
Fort Snelling

**Fort Snelling** on entinen linnoitus, joka sijaitsee keskellä Minneapolis–Saint Paulin suurkaupunkialuetta Minnesota- ja Mississippi-jokien yhtymäkohdassa. Se on suojeltu Yhdysvaltain historiallisena muistomerkkinä. Fort Snelling muodostaa lähialueidensa kanssa oman organisoimattoman territorionsa, jossa on 442 asukasta (2000).

## Historia
Fort Snelling oli yksi Yhdysvaltain uusista linnoituksista sen uusilla alueilla, jotka se oli saanut Yhdistyneeltä kuningaskunnalta vuoden 1812 sodan jälkeen ja ostolla Ranskalta. Linnoitus valmistui vuonna 1825, ja pian tämän jälkeen sotilaat muuttivat Josiah Snellingin johdolla selvästi alueen kuvaa. He rakensivat teitä, myllyn Saint Anthonyn putoukseen ja viljelivät maata.

Noin 30 vuoden ajan Fort Snelling oli Mississippi-joen yläjuoksun keskuksena, jonne ojibway- ja sioux-intiaanit tulivat tekemään kauppaa ja keskustelemaan viranomaisten toimista. Myös turkiskauppiaat joutuivat pysähtymään tarkastusten takia. Linnoituksella oli merkittävässä osa myös Saint Paulin perustamisessa. Linnoituksen lähelle tuli Selkirkin epäonnisen siirtokunnan asukkaita Kanadasta. Sotilaat ajoivat heidät kuitenkin kauemmaksi paikkaan, johon syntyi Saint Paul.

Vuoden 1851 sopimukset saivat aikaan Yhdysvaltain rajaseudun siirtymisen lännemmäksi. Uudet linnoitukset ottivatkin Fort Snellingin paikan raja-asemina. Fort Snelling jäi sittemmin pelkästään varastopaikaksi. Vuonna 1858 linnoitus myytiin, ja paikalle piti perustaa kaupunki. Sisällissota keskeytti kuitenkin kaupunkihankkeen, ja linnoitus palasi sotilaskäyttöön. Sodan jälkeen Fort Snelling toimi Dakotan alueen sotilaskeskuksena. Linnoitukseen rakennettiin 1880-luvulta 1900-luvun alkuun uusia rakennuksia ja vanhoja kivisiä rakennuksia tuhottiin. Toisessa maailmansodassa Fort Snellingissä koulutettiin yli 300&nbsp;000 sotilasta moniin eri tehtäviin. Sodan jälkeen vanhan linnoituksen sotilaskäyttö päättyi.

Linnoitusta uhkasi 1950-luvulla valtatien rakentaminen. Tämä sai aikaan julkisia toimia Minnesotan vanhempien rakennusten suojelemiseksi. Fort Snelling valittiin osavaltion ensimmäisenä kohteena kansalliseksi historialliseksi muistomerkiksi.

## Lähteet

## Aiheesta muualla

*Fort Snelling Minnesotan historiallisen yhdistyksen sivuilla
David Prieto

**David Prieto Gálvez** (s. 2. tammikuuta 1983 Sevilla, Espanja) on espanjalainen jalkapalloilija, pelipaikaltaan keskuspuolustaja. Hän edustaa Espanjan toiseksi korkeimmalla sarjatasolla Segunda Divisiónissa pelaavaa Córdobaa.

## Ura
Prieto on Sevillan junioriakatemian kasvatti. Hän teki debyyttinsä seuran edustusjoukkueessa 6. helmikuuta 2005 Primera Divisiónin ottelussa Levantea vastaan, mutta pelasi vielä pääasiassa seuran B-joukkueessa. Kausien 2004–2006 aikana hän esiintyi kaikkiaan kahdeksassa pääsarjaottelussa.

Kaudeksi 2006–2007 Prieto lainattiin Segunda Divisiónin Xereziin, jossa hän sai runsaasti vastuuta. Palattuaan Sevillaan hän sai kuitenkin edelleen tyytyä paikkaan B-joukkueessa, joka oli tällä välin noussut niin ikään Segundaan. Sevillan edustusjoukkueessa hän pelasi kaudella 2007–2008 yhdeksässä pääsarjaottelussa.

Prieto nostettiin vakituisesti Sevillan edustusjoukkueen kokoonpanoon kaudeksi 2008–2009. Hän sai pelinumeron 16, joka oli aiemmin kuulunut syksyllä 2007 menehtyneelle Antonio Puertalle. Seuran alkuperäinen aikomus oli lopettaa numeron käyttö kokonaan, mutta tämä ei ollut Espanjan jalkapalloliigan sääntöjen puitteissa mahdollista, joten numero annettiin toiselle omalle kasvatille.

Kaudeksi 2009–2010 Prieto lainattiin jälleen Xereziin, joka oli juuri noussut ensimmäistä kertaa historiassaan korkeimmalle sarjatasolle, ja kaudeksi 2010–2011 Tenerifeen.

## Lähteet

## Aiheesta muualla
* David Prieton Primera- ja Segunda-tilastot BDFutbol-sivustolla
Javi Varas

**Javier ”Javi” Varas Herrera** (s. 10. syyskuuta 1982 Sevilla, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Las Palmasia.

Varas pelasi ennen Sevillan edustusjoukkueeseen siirtymistä Sevilla Atléticossa, jota hän oli nostamassa Segunda Divisióniin vuonna 2007. Kaudella 2007–2008 hän pelasi 41 Segunda Divisiónin ottelussa. Ensiesiintymisensä edustusjoukkueessa hän teki 29. lokakuuta 2008 Espanjan cupin Copa del Reyn ottelussa Ponferradinaa vastaan.

## Lähteet

## Aiheesta muualla
* Javi Varasin esittely Sevillan sivustolla
Federico Fazio

**Federico Julián Fazio** (s. 17. maaliskuuta 1987 Buenos Aires) on argentiinalainen jalkapalloilija. Hän on pelannut vuodesta 2007 lähtien Euroopassa Espanjan, Englannin ja Italian pääsarjoissa. Hän on pelipaikaltaan keskuspuolustaja, mutta on pelannut myös puolustavana keskikenttäpelaajana.

## Ura
Fazio aloitti ammattilaisuransa Club Ferro Carril Oestestä. Hän siirtyi tammikuussa 2007 Sevillaan, jossa hän kuitenkin pelasi suurimman osan jäljellä olevasta kaudesta Sevilla Atléticossa. Hän kuului myös Argentiinan alle 20-vuotiaiden maajoukkueeseen ja oli mukana voittamassa kultaa alle 20-vuotiaiden MM-kilpailuista 2007. 

Kaudella 2007–2008 Fazio nostettiin Sevillan edustusjoukkueeseen Javi Navarron ja Julien Escudén ollessa loukkaantuneina. Fazio olikin yksi joukkueen tärkeimpiä pelaajia, kun joukkue ylsi sarjassa UEFA Cup -paikkaan oikeuttavalle viidennelle sijalle. Hän teki ensimmäisen maalinsa Sevillassa ottelussa Racing Santanderia vastaan 7. toukokuuta 2008. Sevillan voittaessa Eurooppa-liigan kaudella 2015–2016 Fazio pelasi 11 ottelua, muun muassa täydet minuutit kaikissa pudotuspeleissä lukuun ottamatta ensimmäistä puolivälierää, josta hän oli poissa varoitustilin täyttymisen vuoksi.  Hän teki maalin ensimmäisellä pudotuspelikierroksella Mariboria vastaan. 

Fazio pelasi kauden 2014–2015 Englannin Valioliigan Tottenham Hotspurissa mutta ei saanut seuraavalla kaudella enää peliaikaa ja palasi lainalle Sevillaan. Hän voitti Sevillassa toisen kerran Eurooppa-liigan mutta pelasi vain ensimmäisen pudotuspelikierroksen jälkimmäisessä ottelussa ja puolivälierien ensimmäisessä ottelussa. Kesästä 2016 kauteen 2020–2021 hän pelasi Italian Serie A:n AS Romassa, ensimmäisen kauden lainalla. Kaudet 2016–2019 hän kuului vakiokokoonpanoon mutta sittemmin hänen peliaikansa väheni. Tammikuussa 2022 hän siirtyi Salernitanaan.

Fazio kuului kesällä 2008 olympiakultaa Pekingissä voittaneeseen Argentiinan joukkueeseen. Hän pelasi olympiaturnauksessa kahdessa alkulohko-ottelussa täydet minuutit. MM-kilpailuissa 2018 hän pelasi toisen puoliajan tappiollisessa neljännesvälieräottelussa Ranskaa vastaan. Hän on pelannut Argentiinan A-maajoukkueessa kymmenen ottelua. Ainoan maaottelumaalinsa hän on tehnyt kesäkuussa 2017 ystävyysottelussa Singaporea vastaan.

## Saavutukset
* Eurooppa-liiga: 2014, 2016
* Supercopa de España: 2007
* Copa del Rey: 2010
* Alle 20-vuotiaiden maailmanmestaruus: 2007
* Olympiakulta: 2008

## Lähteet

## Aiheesta muualla
*Federico Fazion tilastot LFP:n sivustolla
Aakkoset Annasta Öisiin maanteihin

**Anna Abreu. Aakkoset Annasta Öisiin maanteihin** on laulaja Anna Abreusta kertova teos. Teos ei ole elämäkerta. Sen on kirjoittanut freelancetoimittaja Aino-Kuutamo Uusitorppa, joka seurasi Annan uraa Idolsin koelauluista lähtien. Kirja ilmestyi 21. marraskuuta 2008.

Jokaiseen aakkoseen on oma tarinansa: esimerkiksi aakkosista "F" kertoo faneista. 

## Lähteet
Maailmankaikkeus atomissa

**Maailmankaikkeus atomissa** () on 14. dalai-laman Tenzin Gyatson kirjoittama teos tieteen ja hengen lähenemisestä. Kirjan perusideana on se, että niin tiede kuin uskonto voivat oppia toisiltaan paljon. Teoksen on suomentanut Matti Ojanperä.

## Lähteet

## Kirjallisuutta
* 
*
Angela Hammitzsch

**Angela Franziska Johanna Hammitzsch** (o.s. **Hitler**, myöh. **Raubal**) (28. heinäkuuta 1883 Braunau am Inn, Itävalta – 30. lokakuuta 1949) oli Adolf Hitlerin sisarpuoli.

Angela Hitler oli isänsä Alois Hitlerin ja äitinsä Franziska Matzelbergerin toinen lapsi. Erottuaan ensimmäisestä vaimostaan Anna Glasl-Höreristä Alois oli mennyt naimisiin talouden keittäjättären Franziskan kanssa. Pariskunnalle oli syntynyt aiemmin poika Alois Hitler Jr. Franziska kuoli vain vuoden kuluttua Angelan syntymästä ja Alois naikin pian Franziskaa seuranneen kodinhoitajan ja serkkunsa Klara Pölzlin. Aloisin ja Klaran kaksi ensimmäistä lasta kuolivat alle kahden vuoden iässä. Kolmas lapsi Adolf jäi henkiin ja sisarukset kiintyivät toisiinsa. Angela on ainoa sisaruksista, jonka Adolf mainitsi ”poliittisessa omaelämäkerrassaan” *[[Taisteluni]]* ().

Angelan isä kuoli 1903 ja äitipuoli 1907. Noihin aikoihin Angela meni naimisiin verovirkailija Leo Raubalin kanssa ja pariskunta sai kolme lasta. Poika, joka sai nimekseen myös Leo syntyi 1906. Tytär Angelika Maria syntyi 1908 ja toinen tytär Elfriede 1910.

Adolf ja Angela eivät pitäneet juurikaan yhteyttä noin kymmeneen vuoteen. Adolf eli köyhää kiertolaisen elämää aluksi Wienissä ja myöhemmin Münchenissä. Ensimmäisen maailmansodan puhjettua hän liittyi Saksan armeijaan. Todennäköisesti vasta sodan jälkeen 1919 Angela otti yhteyttä uudestaan armeijasta kotiutuvaan veljeensä, joka nousi pikkuhiljaa Saksan kansallissosialistisen työväenpuolueen johtajaksi. 

Puolueen noustua epäonnistuneen oluttupavallankaappauksen aiheuttamasta alennustilasta Adolf Hitler alkoi ansaita mukavasti puoluejohtajana ja myös *Taisteluni*-kirjan rojalteilla. Hitler osti Obersalzbergista itselleen maalaisasunnon ja kutsui Angelan tyttärineen hoitamaan taloa 1928. Vanhemmasta tyttärestä Angelika ”Geli” Raubalista tuli pian enonsa suojatti. Monien historioitsijoiden mukaan Adolf Hitlerillä ja Gelillä oli suhde,joka päättyi Gelin itsemurhaan 1931. 

Pian tapauksen jälkeen Angela lähti Obersalzbergista ja muutti Dresdeniin. Adolf katkaisi suhteensa Angelaan ja ei osallistunut edes tämän häihin, kun Angela meni naimisiin dresdeniläisen professori Martin Hammitzschin kanssa. Toisen maailmansodan aikana sisarukset pitivät kuitenkin jonkin verran yhteyttä. Angela toimi välittäjänä Hitlerin ja muun suvun välillä, koska Hitler ei halunnut kontaktia sukulaisiinsa. Vuonna 1941 Angela myi kirjoittamansa muistelmat yhteisistä vuosistaan Adolf Hitlerin kanssa Eher Verlag -kustantajalle. Hän ansaitsi kirjalla 20&nbsp;000 valtakunnanmarkkaa.

Dresdenin tuhouduttua liittoutuneiden pommituksissa sodan viimeisenä keväänä Hitler muutti Angelan jälleen Berchtesgadeniin, jotta tämä välttyisi jäämästä puna-armeijan vangiksi. Hän myös myönsi sekä Angelalle että nuoremmalle sisarelleen Paulalle 100&nbsp;000 markan avustuksen ja määräsi testamentissaan heille maksettavaksi 1&nbsp;000 markan suuruisen eläkkeen kuukausittain. Sodan jälkeen Angela puhui veljestään lämpimästi ja julisti uskovansa, että Hitler olisi lakkauttanut keskitysleirit, mikäli olisi tiennyt mitä niissä tapahtuu.
Käpylän hiidenkirnu

**Käpylän hiidenkirnu** on hiidenkirnu, joka sijaitsee Helsingissä Käpylän yhtenäiskoulun pohjoispuolisella kalliolla, vanhan hyppyrimäen vieressä. Kirnu on läpimitaltaan 170×140 cm. Luonnonmuodostelmaa pidettiin luokassaan Helsingin suurimpana, mutta 1990-luvulla Pihlajamäessä todettiin olevan suurempi hiidenkirnu. Nähtävyyttä kiertää metallinen kaide. Se on vuonna 1958 rauhoitettu luonnonmuistomerkki.

Hiidenkirnu sijaitsee Helsingin kaupungin maalla. 

## Lähteet
Biosimilaari

**Biosimilaari** on biologinen lääke, joka on tuotu markkinoille alkuperäislääkevalmistajan vastaavan biologisen lääkkeen patenttisuojan umpeuduttua. 

Kuten alkuperäiset biologiset lääkkeet, biosimilaarit on tuotettu biotekniikan mahdollistamin menetelmin, ja niiden teho perustuu bakteereista tai muista organismeista eristettyihin proteiineihin.

Verrattuna perinteisiin kemiallisiin lääkkeisiin biologisten lääkkeiden rakenne ja valmistusmenetelmät ovat erittäin monimutkaisia. Biosimilaarien ja alkuperäisten biologisten lääkkeiden välillä ei niiden monimutkaisuudesta johtuen voida todeta samanlaista vastaavuutta eli bioekvivalenssia kuin perinteisten kemiallisten lääkkeiden ja niitä vastaavien rinnakkaislääkkeiden välillä. Biosimilaareista ei siksi käytetä termiä rinnakkaislääke.

Biosimilaarien täytyy myyntiluvan saadakseen käydä läpi Euroopan lääkeviraston (EMEA) määrittelemä hyväksymismenettely. Myyntiluvan saamiseen vaaditaan enemmän tutkimuksiin perustuvaa tietoa lääkkeen vaikutuksista kuin perinteisten kemiallisten lääkkeiden myyntiluvan myöntämiseen. Koska vaikuttava aine on sama kuin alkuperäisessä biologisessa lääkkeessä, yhtä kattavia testejä kuin alkuperäisten biologisten lääkkeiden myöntämiseen ei kuitenkaan vaadita. 

Biologiset lääkkeet ovat useimmiten erittäin kalliita. Esimerkiksi perinnöllisen Gaucherin taudin hoitoon käytettävää imigluseraasia sisältävä alkuperäinen biologinen lääke Cerezyme maksaa n. 100&nbsp;000–200&nbsp;000 euroa vuodessa potilasta kohden annostuksesta riippuen. Biosimilaarit ovat yleensä edullisempia kuin vastaavat alkuperäislääkkeet.

Euroopan rinnakkaislääketeollisuuden kattojärjestö EGA on arvioinut, että biosimilaarit lääkkeet ovat 25–40&nbsp;% halvempia kuin alkuperäisvalmistajien biologiset lääkkeet.

Halvempi hinta johtuu pääosin tarvittavien testien vähäisemmästä määrästä ja tuotantoprosessin tehostumisesta. Biosimilaarit tuovat markkinoille tervettä hintakilpailua, minkä ansiosta myös alkuperäisten biologisten lääkkeiden hinnat saattavat laskea.

Biosimilaareja on ollut EU:n markkinoilla huhtikuusta 2006 lähtien. Muun muassa anemian hoitoon käytetystä erytropoietiinista (EPOsta) ja biosynteettisestä kasvuhormoni somatropiinista on saatavilla biosimilaareja valmisteita.

Joskus alkuperäisen biologisen molekyylin ominaisuuksia pyritään parantelemaan pienillä molekyylimuunnoksilla, mutta lääkkeeseen voidaan vielä pääosin soveltaa alkuperäisen aineen viranomaisvaatimuksia. Tällöin on puhuttu *biobetter-lääkkeistä*.

## Lähteet
Susanna Taivalsalmi

**Susanna Taivalsalmi** (3. toukokuuta 1982) on tamperelainen, sittemmin helsinkiläistynyt runoilija ja kirjailija.

## Ura runoilijana ja kirjailijana
Taivalsalmi julkaisi esikoisrunokokoelmansa *Pieni verenkuva* voitettuaan 14. valtakunnallisen Runo-Kaarina -kirjoituskilpailun vuonna 2007. Kaarinan kaupungin runokirjat julkaisi kirjan lokakuussa 2007 Turun kirjamessuilla. Taivalsalmen runous pohjautuu esikoisteoksessa vahvaan kristilliseen kuvastoon. Teoksen suurina teemoina ovat rakkaus ja kuolema. Usein hänen runonsa käsittelevät myös ristiriitaisia suhteita toisiin ihmisiin ja ruumiillisuuteen.

Alun perin Taivalsalmi on koulutukseltaan yo-datanomi. Kirjoittamista hän opiskeli tamperelaisessa kirjoittajakoulu Viita-akatemiassa vuosina 2003–2006 opettajanaan kirjailija Vuokko Tolonen. Taivalsalmi toimi koulun opiskelijoiden perustaman kirjoittajayhdistys Viitapiiri ry:n hallituksessa vuosina 2003–2010. Hän on ollut myös kirjailijayhdistys Pirkkalaiskirjailijat ry:n jäsen. Ensimmäiset runonsa hän julkaisi kirjoittajayhteisö aukea.netissä ja on sivuston jäsen edelleen. Ennen Runo-Kaarina -voittoa Taivalsalmi palkittiin Pirkanmaan kirjoituskilpailussa vuonna 2005 tekstistään *Getsemane*. Vuonna 2006 hän sai kilpailussa kunniamaininnan tekstistä *Estä lapsia tulemasta meidän tykömme*.

Omina kirjallisina esikuvinaan Taivalsalmi pitää muiden muassa Saila Susiluotoa, Pablo Nerudaa, Federico Garcia Lorcaa, A. W. Yrjänää ja Saima Harmajaa.

## Palkinnot
* Pirkanmaan kirjoituskilpailu, Lyriikka-sarja, toinen sija 2005 kokoelmasta ”Getsemane”
* Pirkanmaan kirjoituskilpailu, Lyriikka-sarja, kunniamaininta 2006 kokoelmasta "Estä lapsia tulemasta meidän tykömme"
* 14. esikoisrunokokoelmakilpailu Runo-Kaarinan voitto 2007 teoksella Pieni verenkuva

## Teokset
* 
* 
* 
* 
* 

## Lähteet

## Aiheesta muualla
* Taivalsalmi Kirjasammossa
Katriina Saarinen

**Katriina Saarinen** (s. 25. elokuuta 1972) on suomalainen salibandyvalmentaja ja entinen pelaaja.

Saarinen toimi Naisten Salibandyliigassa pelaavan Classicin päävalmentajana kaudesta 2016–2017 kauteen 2018-2019.

Ennen valmennusuraansa Saarinen edusti pelaajana Salibandyliigassa kaudella 1996–1997 Horman Hiisi -seuraa ja vuosina 1998–2016 Classicia. Hän voitti kahdeksan Suomen-mestaruutta ja neljä SM-hopeaa ja kaksi SM-pronssia. Hän pelasi runkosarjassa 359 ottelua, joissa teki 384 maalia ja antoi 256 maalisyöttöä, yhteensä 640 tehopistettä. Hän on liigassa ensimmäinen nainen, joka teki 400, 500 ja 600 tehopistettä. Kauden 2020–2021 jälkeen hänellä on naisten salibandyliigan tilastoissa eniten mitaleja sekä eniten pääsarjakausia, otteluita ja tehtyjä maaleja niin runkosarjassa kuin pudotuspeleissäkin.

Ennen salibandy-uraansa Saarinen pelasi tennistä. Vuonna 1993 hän oli mukana Suomen Fed Cup -joukkueessa, joka ylsi toistaiseksi parhaimpaan saavutukseensa, kahdeksan parhaan joukkoon. Nykyään hän toimii tennisvalmentajana ja Suomen Fed Cup -joukkueen kapteenina.
Maaliskuussa 2026 salibandyseura Classic jäädytti Ssarisen pelinumeron 28.

## Saavutukset
### Salibandy
* Maailmanmestaruus 2001
* MM-hopeaa 2005, 2007, 2011
* MM-pronssia 2003
* Euroopan Cupin mestaruus 2003–2004
* Suomen mestaruus 2002–2003, 2007–2008, 2008–2009, 2009–2010, 2010–2011, 2011–2012, 2012–2013, 2014–2015
* SM-hopeaa 2000–2001, 2005–2006, 2013–2014, 2015–2016
* SM-pronssia 2001–2002, 2003–2004

### Tennis
* Useita Suomen mestaruuksia
* ITF-turnausvoitto 1993 (Ronneby, Ruotsi)

## Lähteet
Heritrix

**Heritrix** on pääasiassa Internet Archiven kehittämä hakurobotti verkkoaineistojen keräämiseen. Kehitystyössä on mukana myös muita IIPC:n jäseniä eli pääasiassa kansalliskirjastoja. Hakurobotti on toteutettu Javalla ja sisältää laajan valikoiman asetuksia, joilla erilaisia keruutoimintoja voidaan toteuttaa. Keruurobottia on käytetty onnistuneesti useissa hyvin laajoissa verkkoaineistojen haravointiprojekteissa ja sen tekninen toteutus osaa kiertää monet yleisesti keräyksissä vastaantulevat tekniset ongelmat.

Heritrixiä käyttävät yleensä kansalliskirjastot tai muut toimijat, joiden tehtäviin kuuluu verkkoaineistojen kerääminen ja säilyttäminen jälkipolville. Heritrix:iä voidaan käyttää myös erilaisten vähemmän teknisten käyttöliittymien kautta kuten NetArchiveSuite tai Web Curator Tool.

Suomen Kansalliskirjasto kerää Suomea koskevia Internetin aineistoja kulttuuriaineistojen tallettamista ja säilyttämistä koskevan lain (28.12.2007/1433) mukaisesti. Myös muiden maiden kansalliskirjastojen toiminta perustuu samankaltaisiin lakeihin.

Heritrix on vapaata ohjelmistoa ja on julkaistu Apache License 2.0 -lisenssillä.

## Katso myös
* Hakurobotti
* Hakukone
* Internet Archive
* Kansalliskirjastot
* Suomen Kansalliskirjasto

## Aiheesta muualla
* Heritrix keruurobotti
* IIPC – International Internet Preservation Consortium
* Internet Archive
Joulu pulkassa: 20 toisenlaista joululaulua

**Joulu pulkassa: 20 toisenlaista joululaulua** on Poko Rekordsin vuonna 1998 julkaisema kokoelmalevy. Kokoelmalevy sisältää jouluaiheisia musiikkikappaleita Poko Rekordsissa levyttäneiltä artisteilta ja yhtyeiltä. Levyn kappaleet erottuvat hieman perinteisestä joulumusiikista.

Kokoelmalevyn kansikuvassa joulupukki ja sika paistavat nuotion ääressä makkaraa. Sialla on sorkassaan viinapullo. Taustalla näkyy myös kuu ja mäki, jossa näkyy kävelevä sika. 

## Kappaleet

## Lähteet
Wentzel Hagelstam

**Julius Wentzel Hagelstam** (27. toukokuuta 1863 Helsingin pitäjä – 12. huhtikuuta 1932 Helsinki) oli suomenruotsalainen kirjailija, toimittaja ja kustantaja.

## Elämä
Hagelstamin vanhemmat olivat tilanomistaja Jarl August Hagelstam ja Emilia Carolina Söderhjelm. Hän pääsi ylioppilaaksi 1883 ja suoritti filosofian kandidaatin tutkinnon 1888 ja kasvatusopin tutkinnon 1890. Hagelstam opiskeli myös ulkomailla Uppsalassa 1886, Göttingenissä 1887, Leipzigissa 1888–1889 ja Pariisissa 1890. Hän oli aluksi Haminan ruotsalaisen reaalilyseon opettajana 1890–1894 ja lyseon rehtorina 1891–1894. Samaan aikaan 1890–1894 Hagelstam oli myös Haminassa ilmestyneen *[[Fredrikshamns Tidning]]* -lehden toimittajana, ja hän omisti myös lehden kirjapainon. 

Hagelstam omisti 1894–1902 kirjankustantamon ja kustannusliikkeen Helsingissä. Kustannusliike julkaisi muun muassa maineikasta kulttuurilehteä ''Ateneumia'', jonka päätoimittajana Hagelstam itse toimi. Hän työskenteli myös *[[Hufvudstadsbladet]]in* toimittajana 1902–1903, mutta sortovuosina hänet karkotettiin maasta vuosiksi 1903–1905. Hagelstam oli *Hufvudstadsbladetin* Tukholman-kirjeenvaihtajana 1903 ja sitten Pariisin-kirjeenvaihtajana 1904–1918. Suomen itsenäistyttyä Hagelstam toimi Suomen Pariisin-lähetystön lehdistöattaseana vuoteen 1922 saakka ja ulkoministeriön ylimääräisenä virkamiehenä 1922–1928.

## Teoksia
* *En blick på tyska språkets utvecklingshistoria*. Privata reallyceum i Fredrikshamn 1891
* *Genom Ryssland-Kaukasien-Krim-Konstantinopel: reseminnen*. O. L. Svanbäck, Stockholm 1903
* *Axel Gallén: en studie*. Ljus, Stockhom 1904 (suom. Helmi Setälä nimellä *Axel Gallén: tutkielma*, Otava 1904)
* *Sånger i skymning*. Alex F. Lindberg, Helsingfors 1907
* *Svarta skuggor*, roman. Bonnier, Stockholm 1908
* *Slagna till slantar*, roman. Bonnier, Stockholm 1909
* *Krigs-krönika från Paris*. Svenska andelsförlaget, Stockholm 1916
* *La Finlande*. Bureau de l’Action nationale, Paris 1918
* *Personer och minnen*. Söderström, Helsingfors 1923
* *Levande bilder*. Söderström, Helsingfors 1924
* *"Starka baron": ([[Otto Fleming]])*.Åbo 1924

## Lähteet

* Suomen kirjailijat -tietokanta 
* Kuka kukin oli 1961 Wikiaineisto: 

## Kirjallisuutta
* *Wentzel Hagelstam kustantajana: 1891-1903: historiikki ja näyttelyluettelo*. Sällskapet bokvännerna i Finland, Helsingfors 2003. 

## Aiheesta muualla
* Wentzel Hagelstamin elämäkerta Kansallisbiografiassa
* Hagelstams Förlagsaktiebolag Pörssitiedossa
* Wentzel Hagelstam : Käynti Parisin katakombeissa, Helsingin Sanomat Viikkoliite, 12.05.1929, nro 19, s. 3, Kansalliskirjaston digitaaliset aineistot
Jelena Dendeberova

**Jelena Dendeberova** (, ) on venäläinen entinen uimari ja olympiahopeamitalisti, joka edusti urallaan Neuvostoliittoa ja Itsenäisten valtioiden yhteisöä.

Dendeberova voitti olympiahopeaa Soulin kesäolympialaisissa 200 metrin sekauinnissa. Samoissa kilpailuissa hän oli myös neljäs 400 metrin sekauinnissa sekä viides 4x100 metrin vapaauintiviestissä. Jo aiemmalla urallaan hän oli voittanut yhden MM-hopean sekä kaksi EM-hopeaa ja yhden pronssin.

Dendeberova osallistui vielä vuoden 1992 kesäolympialaisiin Barcelonassa, mutta siellä hän jäi neljänneksi sekä 200 metrin sekauinnissa että 4x100 metrin vapaauintiviestissä. Lisäksi hän oli vielä 200 metrin vapaauinnissa yhdeksäs, uiden B-finaalin voittoajaksi 2.00,09, mikä olisi riittänyt finaalin viidenteen sijaan.

Hän toimii tällä hetkellä valmentajana Pietarin ”Ekran” lasten ja nuorten urheilulukiossa (SChOR). Hänen uimareitaan kuuluu useita maailman-, Euroopan ja Venäjän mestareita ja ennätyksenhaltijoita, joista esimerkkeinä mainittakoon *[[:en:Miron Lifintsev|Miron Lifintsev]]* ja *[[:en:Egor Kornev|Egor Kornev]]*.

## Lähteet
Guaniinideaminaasi

**Guaniinideaminaasi** eli **guaniiniaminohydrolaasi** on entsyymi, jonka tärkein tehtävä on muuttaa guaniini ksantiiniksi, jolloin syntyy myös ammoniakkia. Entsyymi muuntaa myös muun muassa adeniinia allopurinoliksi  ja adenosiinia inosiiniksi.

Zn2+-ionien on todettu olevan yhdessä glutamaatti 55:n ja aspartaatti 115:n kanssa tärkeitä elektroninsiirrossa.. Parhaiten guanaasideaminaasi toimii pH:n ollessa lajista riippuen 5,5–9,0. Ihmisellä optimaalinen olosuhde on noin 9. Entsyymin inhibiittoreita ovat muun muassa fluoridi-ioni ja jotkut metalli-ionit 

Guaniinideaminaasin entsyyminumero on EC 3.5.4.3 ja CAS-numero 9033-16-3.


Guanin.svg|Guaniini
Xanthin - Xanthine.svg|Ksantiini. Huomaa aminoryhmän korvautuminen karbonyyliryhmällä.


## Lähteet

## Aiheesta muualla
*Kyoto Encyclopedia of Genes and Genomes (KEGG): Guanine deaminase (EC 3.5.4.3)